Byrådet i Mariagerfjord Kommune fastholder, hvad der politisk kaldes harmonisering af skoler og fritidsordninger. Det betyder bl.a. fyring af flere pædagoger. Og i en pressemeddelelse fastslår BUPL Nordjyllands formand Birgit Elgaard: - Konsekvenserne af spareforslaget er slet ikke belyst grundigt nok. Formanden overværende selv byrådsmødet i Hadsund i torsdag aftes. Hun siger: - Det bedste havde været om byrådet havde udsat hele behandlingen af forslaget en månedstid, så der havde været mulighed for at diskutere og analysere konsekvenserne af forslaget for fritidsområdet i Mariagerfjord Kommune. - Jeg har hørt, at borgmester H. C. Mårup i sin opsamling udtrykte, at forslaget er vedtaget, men det er med den tilføjelse, at udvalget for børn og familie skal finde løsninger på, hvordan fritidsdelen kan styrkes. - Mit indtryk er, at et samlet byråd erkendte, at forslaget har en klar svaghed, nemlig at fritidsdelen ikke er belyst tydeligt nok, siger Birgit Elgaard. Elgaard.
BUPL Nordjylland angriber Mariagerfjords besparelser